"Foarte slabă!" Helmut Duckadam s-a lămurit după prima repriză a meciului Farul - CFR Cluj
Helmut Duckadam, dezamăgit crunt de prestația ardelenilor la pauza meciului Farul Constanța - CFR Cluj, scor 0-0.
Fostul mare portar al Stelei a declarat la Digisport că se aștepta ca CFR Cluj să controleze autoritar jocul, dar "feroviarii" nu au confirmat așteptările.
"Eu, care pariam pe CFR, din păcate.. asta e. CFR, foarte slabă. Jucătorii nu aleargă, cine are mingea nu are posibilitatea să paseze pentru că toți coechipierii sunt marcați. Farul, peste așteptările mele, bravo lor, puteau să conducă, pentru că au avut ocazii. Mult mai bună Farul, să vedem repriza a doua", a spus Helmut Duckadam.
Farul Constanța – CFR 1907 Cluj, meciuri directe
În istoria confruntărilor directe din Liga 1, Farul Constanța are 11 victorii, CFR Cluj 16, iar 6 meciuri s-au terminat egal.
CFR Cluj a învins Farul Constanța cu 3-1 [goluri: Muhar (două), Juricic și Budescu] în ultima lor confruntare din SuperLiga (în tur), pe 30 octombrie 2023.
Urmăriți SPORT.RO și pe Google News